அண்டை நாடான மியான்மரின் உறவையே பெரிதும் இந்தியா விரும்புகிறது. அதனால்தான், இந்த விவகாரத்தில் ரோஹிங்யா கிளர்ச்சியாளர்களின் தாக்குதலைக் கண்டித்த இந்தியா, மியான்மர் ராணுவத்தின் செயல்பாடுகளைப் பற்றி வாய்கூட திறக்காமல் நியாயத்தை நிலைநாட்டியுள்ளது. பிரிக்ஸ் மாநாட்டில் கலந்துகொள்ளச் சென்றிருக்கும் பிரதமர் மோடி, திரும்பும் வழியில் மியான்மர் செல்வார் எனத் தெரிகிறது. எனினும் ரோஹிங்யா விவகாரத்தில் மோடியின் வாயிலிருந்து, அவர்களுக்கு ஆதரவாக அறிக்கை வெளிவருமென எதிர்பார்ப்பதெல்லாம் அதிகபட்சம்தான்.